Hiziv an deiz o deus kemeret ar c'hartennoù ur plas  bras-eston e-barzh buhez pemdez pep hini ac'hanomp. Kavet e vezont e pep lec'h ha, da heul an teknologiezhioù nevez, eus an Internet d'ar GPS, ez eomp ingal d'ober ganto. Koulskoude n'eo ket trawalc'h sellet pe ober gant ur gartenn evit kompren ar bed en-dro dimp. Kalz estroc'h eget un heuliad hentoù hag a gas eus an eil kêr d'eben a zo eus Breizh, en askont d'hec'h istor, d'he sevenadur pe d'he yezh na pa ve ken, koulz ha d'hec'h endro, ha pa vefe naturel pe stummet gant an dud. Kement-se holl a zo aet  d'ober Breizh, da fesoniñ hor boazioù hag an doare ma'z a hon ekonomiezh en-dro.